ເພື່ອຕີລາຄາຜົນການຮ່ວມມືສອງຝ່າຍໃນໄລຍະຜ່ານມາ ແລະ ຫຼືການຮ່ວມມືໃນຕໍ່ໜ້າໃນໂອກາດທີ່ຄະນະຜູ້ແທນດັ່ງກ່າວເດີນທາງມາຢ້ຽມຢາມ ແລະ ເຮັດວຽກຢູ່ ນວ ແຕ່ວັນທີ 4-7 ກັນຍານີ້ ທີ່ເປັນກິດຈະກຳໜຶ່ງຢູ່ໃນໄລຍະທີ່ສອງພັກ-ສອງລັດ ແລະ ປະຊາຊົນສອງຊາດ ພວມສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ ຢ່າງເປັນ ຂະບວນຟົດຟື້ນ.
ໃນວັນທີ 5 ກັນຍາ 2017 ທີ່ຫ້ອງວ່າການ ນະຄອນຫຼວງວຽງຈັນ (ນວ) ສະຫະພັນແມ່ຍິງ ນວ ນຳໂດຍທ່ານນາງ ຄຳໄພ ລັດສະໝີ ປະທານສະຫະພັນແມ່ຍິງ ນວ ໄດ້ພົບປະກັບທ່ານນາງ ໂດທິ ແຈ້ງ ຮອງປະທານສະຫະພັນແມ່ຍິງ ນະຄອນໂຮ່ຈີມິງ ສສ ຫວຽດນາມ ການພົບປະຄັ້ງນີ້ສອງຝ່າຍໄດ້ຜັດປ່ຽນກັນລາຍສະພາບລວມຂອງການ ພັດທະນາຄອນ ໂດຍສະເພາະສະພາບການສ້າງຕັ້ງການເຄື່ອນໄຫວ ການປົກປ້ອງສິດຜົນປະໂຫຍດຂອງແມ່ຍິງ ແລະ ເດັກນ້ອຍ ການຈັດຕັ້ງປະຕິບັດເນື້ອໃນຂໍ້ແຂ່ງຂັນ 3 ດີ ການເຝິກວິຊາຊີບ ການພັດທະນາແມ່ຍິງ ແລະ ຄອບຄົວ ເພື່ອເປັນການປົກປັກຮັກສາຫາລືແລກປ່ຽນບົດຮຽນ ເຊິ່ງກັນ ແລະ ກັນ ຈາກນັ້ນ ສະຫະພັນແມ່ຍິງນະຄອນ ໂຮ່ຈີມິງໄດ້ໃຫ້ບົດຮຽນແກ່ສະຫະພັນແມ່ຍິງ ນວ ຫຼາຍຢ່າງ ເປັນຕົ້ນ ການເຕົ້າໂຮມເອື້ອຍນ້ອງແມ່ຍິງເຮັດທຸລະກິດການແລກປ່ຽນຜະລິດຕະພັນນຳກັນ ການສ້າງຕັ້ງສະມາຄົມສົງເຄາະ ເພດຍິງ ການປຸກລະດົມນັກຮຽນຊາວໜຸ່ມເຂົ້າສະມາຄົມປັນຍາຊົນ ແລະ ການຊອກແຫຼ່ງລາຍຮັບເຂົ້າສະມາຄົມ ເຊິ່ງເປັນການຖອດຖອນບົດຮຽນ ໃຫ້ແກ່ກັນ ເພື່ອຮັດແໜ້ນ ສາຍພົວພັນ ແລະ ເສີມຂະຫຍາຍມູນເຊື້ອຄວາມສາມັກຄີແບບພິເສດ ລະຫວ່າງ ສອງພັກ-ລັດ ໂດຍສະເພາະ ສອງສະຫະພັນແມ່ຍິງນວ-ນະຄອນໂຮ່ຈີມິງ ໃຫ້ນັບມື້ແຕກດອກອອກ ຜົນຍິ່ງຂຶ້ນ.
ໃນວັນດຽວກັນນີ້ ຄະນະສະຫະພັນແມ່ຍິງນະຄອນໂຮ່ຈີມິງ ຍັງໄດ້ເຂົ້າຢ້ຽຄຳນັບທ່ານ ອານຸພາບ ຕຸນາລົມ ຮອງເລຂາຄະນະພັກ ປະທານສະພາປະຊາຊົນ ນວ ປະທານສະມາຄົມມິດຕະພາບ ລາວ-ຫວຽດນາມ ຂັ້ນ ນວ.
ຂໍ້ມູນຈາກ: ໜ້ັງສືພິມວຽງຈັນ, ສະຫະພັນແມ່ຍິງນະຄອນຫຼວງວຽງຈັນ